b'\n_START_ARTICLE_\nBirkenesobservatoriet\n_START_PARAGRAPH_\nBirkenesobservatoriet er en m\xc3\xa5lestasjon for luftforurensning som ligger i Birkenes kommune i Aust-Agder. Den best\xc3\xa5r av containere som er bygget sammen. Observatoriet har v\xc3\xa6rt i drift siden 1971, da form\xc3\xa5let var \xc3\xa5 overv\xc3\xa5ke sur nedb\xc3\xb8r, og er en av m\xc3\xa5lestasjonene i Europa som har v\xc3\xa6rt drevet lengst. Mens stasjonen fram til 2009 l\xc3\xa5 i en fordypning med begrenset sikt, ble den dette \xc3\xa5ret flyttet til toppen av en \xc3\xa5s, 190 meter over havet, med god mulighet til \xc3\xa5 motta luft fra alle kanter. Samtidig ble ogs\xc3\xa5 observasjonsprogrammet oppgradert, slik at observatoriet n\xc3\xa5 ogs\xc3\xa5 m\xc3\xa5ler aerosoler og CO\xe2\x82\x82._NEWLINE_Overv\xc3\xa5kningen av luftforurensning p\xc3\xa5 Birkenesobservatoriet har v\xc3\xa6rt med p\xc3\xa5 gi bakgrunnen for bindende avtaler om m\xc3\xa5lrettet redusering av utslipp, som Konvensjonen om langtransportert grenseoverskridende luftforurensning (LRTAP) og protokollene under denne. Fram til oppgraderingen i 2009 var det norske observasjonsprogrammet for klimadrivere fokusert p\xc3\xa5 polaromr\xc3\xa5dene, men n\xc3\xa5 er ogs\xc3\xa5 Fastlands-Norge inkludert i disse observasjonene._NEWLINE_Observatoriet eies og drives av NILU - Norsk institutt for luftforskning'